Cook praises Sachin
సచిన్ ఓ జీనియస్ బ్యాట్స్‌మన్
మాస్టర్ బ్లాస్టర్ సచిన్ టెండూల్కర్‌తో తనను తాను పోల్చుకోవడానికి నిరాకరించాడు ఇంగ్లండ్ కెప్టెన్ అలిస్టర్ కుక్.
TNN | Updated:
Jun 9, 2016, 06:06PM IST
మాస్టర్ బ్లాస్టర్ సచిన్ టెండూల్కర్‌తో తనను తాను పోల్చుకోవడానికి నిరాకరించాడు ఇంగ్లాండ్ కెప్టెన్ అలిస్టర్ కుక్. అత్యంత చిన్న వయసులో టెస్టుల్లో పది వేల పరుగుల మార్క్ దాటిన ప్లేయర్‌గా సచిన్ రికార్డును బద్దలు కొట్టిన కుక్... సచిన్ ఓ జీనియస్ బ్యాట్స్‌మన్ అని, తాను కాదని చెప్పాడు. సచిన్ రికార్డును అధిగమించాలంటే ఇంకా సుమారు ఆరు వేల పరుగులు చేయాలని, అది చాలా ఎక్కువని కుక్ అభిప్రాయపడ్డాడు. ఇటీవల శ్రీలంకతో జరిగిన టెస్టు మ్యాచ్‌లో సచిన్‌ కంటే తక్కువ వయసులోనే 10వేల పరుగుల మైలురాయిని అందుకుని సరికొత్త రికార్డును కుక్‌ సృష్టించాడు. కెరీర్‌లో 200 టెస్టు మ్యాచ్‌లాడిన సచిన్‌ 51 శతకాలతో మొత్తం 15,921 పరుగులు చేశాడు. అయితే ఇప్పటికే 10వేల పరుగుల మైలురాయిని అందుకున్న 31 ఏళ్ల కుక్‌ ఇంకా టెస్టు మ్యాచ్‌లు ఆడే అవకాశం ఉండటంతో సచిన్‌ అత్యధిక పరుగుల రికార్డును కూడా అధిగమిస్తాడని భారత మాజీ క్రికెటర్‌ సునీల్‌ గావస్కర్‌ అభిప్రాయపడ్డారు.
ఫిక్సింగ్ కు పాల్పడితే జీవితకాలం నిషేధించండి
క్రికెట్లో మ్యాచ్ ఫిక్సింగ్ పాల్పడితే ఎంతటి వారినైనా ఉపేక్షించకూడదని ఇంగ్లండ్ కెప్టెన్ అలెస్టర్ కుక్ స్పష్టం చేశాడు. ఏ స్థాయి క్రికెటరైనా ఫిక్సింగ్కు పాల్పడినట్లు రుజువైతే జీవిత కాలం నిషేధం ఒక్కటే తగిన పరిష్కారమని సూచించాడు. ఎవరైనా ఫిక్సింగ్ చేస్తూ పట్టుబడినట్లైతే ఆ క్రికెటర్కు వేసే శిక్ష చాలా కఠినంగా ఉండాలనేది తన అభిప్రాయంగా కుక్ తెలిపాడు. ఆ రకంగా చేసినప్పుడు క్రికెటర్లు నిజాయితీతో గేమ్ను ఆస్వాదిస్తారన్నాడు. అయితే ఫిక్సింగ్ పాల్పడి ఐదేళ్ల నిషేధం ఎదుర్కొన్న తరువాత తొలిసారి ఇంగ్లండ్ పర్యటనకు రాబోతున్న మొహ్మద్ ఆమిర్ కు, తాను మాట్లాడే దానికి ఎటువంటి సంబంధం లేదన్నాడు. అప్పటి నిబంధనలు భిన్నంగా ఉన్న నేపథ్యంలో ఆమిర్ పునరాగమనం గురించి మాట్లాడటం సబబు కాదని కుక్ ఒక ప్రశ్నకు సమాధానంగా చెప్పాడు. తాము ఆమిర్ ను ఎదుర్కోవడానికి సిద్ధంగా ఉన్నట్లు కుక్ తెలిపాడు. అతనితో ఆడటానికి ఇంగ్లండ్ జట్టుకు ఎటువంటి ఇబ్బందులు లేవన్నాడు.